المکمن اسلامی مدرسہ

المُکمِن اسلامی بورڈنگ اسکول () جسے پونڈوک نُگروکی کے نام سے بھی جانا جاتا ہے، انڈونیشیا کے صوبہ مرکزی جاوا کے ضلع سوکوہارجو کے مضافاتی علاقے نُگروکی میں واقع ایک پیسانترین (اسلامی اقامتی مدرسہ) ہے۔

یہ ادارہ 1972ء میں ابو بکر بشیر — جو جماعہ اسلامیہ کے مبینہ "روحانی سربراہ" ہیں — اور عبداللہ سنگکر کی جانب سے قائم کیا گیا۔ ابتدا میں اس کی سرگرمیاں صرف نمازِ ظہر کے بعد مذہبی مباحثوں تک محدود تھیں، تاہم عوامی دلچسپی کے باعث اسے ایک مدرسہ اور بعد ازاں مکمل پیسانترین میں تبدیل کر دیا گیا۔ جہاں یہ مدرسہ علم دین کی اشاعت کی وجہ سے مشہور ہوا، وہیں یہ ادارہ اس وجہ سے بھی سرحیوں کا حصہ بنا کیوں کہ اس کئی سابق طلبہ مختلف بم دھماکوں میں ملوث پائے گئے۔ کچھ کی قید و بند کی سزائیں طے ہوئی، تو کچھ سزائے موت کی سزا پائے۔

آج اس مدرسے میں ایک کثیر تعداد جو تقریباً 2000 طلبہ پر مشتمل ہے، زیرِ تعلیم ہیں جن کی عمریں 12 سے 18 سال کے درمیان ہیں۔"The Osama bin Laden and al-Qaeda of Southeast Asia" The Asia Times. February 6, 2002 "Indonesians turn out to welcome freed cleric" The New Times، 14 جون 2006

 انتہا پسندی اور پر تشدد واقعات 
اس مدرسے کے بعض فارغ التحصیل طلبہ مختلف سنی اسلامی عسکریت پسند حملوں میں ملوث پائے گئے ہیں۔ انٹرنیشنل کرائسس گروپ نے اس ادارے کو جماعہ اسلامیہ کے بھرتی ہونے والے افراد کے لیے "آئیوی لیگ" سے تشبیہ دی ہے۔"Schooled for Jihad"دی واشنگٹن پوسٹ June 26, 2005

مدرسے کی گذر گاہوں میں اے کے - 47 کی تصاویر آویزاں ہیں اور ایک کلاس روم کے دروازے پر یہ جوشیلے نعرے درج تحریر ہیں:
"اللہ کی راہ میں موت ہمارا سب سے بلند نصب العین ہے۔"
"عزت کے ساتھ جیو یا شہید ہو کر مرو۔"

 اساتذہ 
مدرسے کے چند نمایاں اساتذہ میں شامل ہیں:
 حمبلی"State of Controversy in Indonesia"  The Washington Diplomat October 2003
 ابو بکر بشیر"Profile: Abu Bakar Ba'asyir" BBC، 14 جون 2006
 عبدالقادر باراجا — مجلس مجاہدین انڈونیشیا کے رکن، ہجرہ دان جہاد کے مصنف۔
 عبدالرحیم طیب — سابق استاد، جنہیں 2009ء میں ابو دجانہ  (ایک جماعہ اسلامیہ کے کماندار)  کی مدد کے الزام میں 9 سال قید کی سزا سنائی گئی۔

 نمایاں فارغ التحصیل طلبہ 
مدرسے کے فارغ التحصیل طلبہ میں وہ افراد بھی شامل ہیں جو 2002ء کے بالی دھماکوں میں ملوث پائے گئے جس میں 202 افراد ہلاک ہوئے۔

ان میں شامل ہیں:
 امروزی بن نورہاشم — سزائے موت پائی۔
 علی غفران عرف "مکلس"
 علی عمران
 جونی ہینڈراوان عرف "ادریس"
 فضل اللہ حسن
 فتح الرحمن الغوزی — فلپائن میں ہلاک، منیلہ ٹرین بم دھماکے میں ملوث۔
 ذوالقرنین ـ۔ ایک خصوصی عسکری اسکواڈ کا سربراہ۔
 عبدالرؤف عرف "سام بن جہر الدین" — 1992–1997 میں نُگروکی کے طالبِ علم رہے۔
 عارس منندر — مبینہ طور پر جماعہ اسلامیہ کے چندہ کار، جن پر کسی نے گرفت نہیں کی۔

مزید فارغ التحصیل طلبہ 2003ء میریاٹ ہوٹل دھماکے اور 2009ء جکارتہ دھماکوں سے بھی منسلک پائے گئے۔

 حوالہ جات 

 بیرونی روابط 

 "The case of the Ngruki Network"
 "Terrorism in Indonesia: Noordins Networks" بین الاقوامی کرائسیس گروپ

زمرہ:انڈونیشیا میں اسلامی مدارس
زمرہ:جماعہ اسلامیہ
زمرہ:انڈونیشیا میں دہشت گردی
زمرہ:مرکزی جاوا کی تعلیم
زمرہ:انڈونیشیا میں اسلامی تنظیمیں